ไฟแนนซ์ทูเดย์
...ถือเป็นข่าวปล่อยที่ไม่ใช่ข่าวลวงแน่นอนสำหรับการปลด อารีพงศ์ ภู่ชอุ่ม ปลัดกระทรวงการคลัง ไปนั่งเป็นที่ปรึกษานายกรัฐมนตรี หรือไม่ก็ผู้อำนวยการสำนักงบประมาณ เพื่อเปิดทางให้ เบญจา หลุยเจริญ อธิบดีกรมศุลกากร เดินเฉิดฉายขึ้นนั่งเป็นปลัดกระทรวงการคลังหญิงคนแรกให้ได้โชว์ฝีมือการทำงานในช่วง 10 เดือนที่เหลือของอายุราชการ เพราะเรื่องนี้อย่าว่าแต่นักข่าวจะได้กลิ่น แม้แต่เจ้าตัวก็รับแซบ นักการเมืองก็กระซิบกระซาบ
6 ธ.ค. 2555

...ถือเป็นข่าวปล่อยที่ไม่ใช่ข่าวลวงแน่นอนสำหรับการปลด อารีพงศ์ ภู่ชอุ่ม ปลัดกระทรวงการคลัง ไปนั่งเป็นที่ปรึกษานายกรัฐมนตรี หรือไม่ก็ผู้อำนวยการสำนักงบประมาณ เพื่อเปิดทางให้ เบญจา หลุยเจริญ อธิบดีกรมศุลกากร เดินเฉิดฉายขึ้นนั่งเป็นปลัดกระทรวงการคลังหญิงคนแรกให้ได้โชว์ฝีมือการทำงานในช่วง 10 เดือนที่เหลือของอายุราชการ เพราะเรื่องนี้อย่าว่าแต่นักข่าวจะได้กลิ่น แม้แต่เจ้าตัวก็รับแซบ นักการเมืองก็กระซิบกระซาบ
...เงื่อนไขมีเรื่องเดียวคือฝ่ายการเมืองกล้าฝ่าประเพณีการโยกย้ายนอกฤดูกาลจริงหรือไม่ และปลัดกระทรวงการคลังทำผิดอะไรที่ใหญ่นักหนา และหากมีการขยับรอบนี้จะทำให้บิ๊กในกระทรวงการคลังหมุนเก้าอี้กันชุดใหญ่เลยทีเดียว อีกทั้งอาจทำให้ผู้บริหารหลายคนวิ่งและอิงแอบกับการเมือง เพื่อสนับสนุนให้ตนเองเข้ามานั่งในตำแหน่งอธิบดีกัน ยิ่งกว่าฤดูกาลโยกย้ายเสียอีก
...สัปดาห์ที่ผ่านมา นริศ ชัยสูตร อธิบดีกรมธนารักษ์ และ สมชาย พูลสวัสดิ์ อธิบดีกรมสรรพสามิต ต่างพากันควงแขนขึ้นรับรางวัลดีเด่นองค์กรที่มีการดำเนินการโปร่งใส จากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ถือเป็น 2 หน่วยงานในกระทรวงการคลังที่ได้รับรางวัลอย่างเชิดหน้าชูตา
...การตั้ง ชูจิรา กองแก้ว อดีตอธิบดีกรมบังคับคดีและ รองปลัดกระทรวงยุติธรรม มานั่งเป็นประธานธนาคารออมสินคนใหม่ ถือเป็นการแหวกธรรมเนียมที่แบงก์แห่งนี้จะเป็นคนกระทรวงการคลังนั่งเป็นประธานมานานเป็นสิบๆ ปี ต้องจับตาต่อไปว่าธนาคารออมสินจะเดินหน้าสนองนโยบายการเมืองอย่างไร โดยที่ไม่ให้เกิดปัญหาเหมือนแบงก์รัฐหลายแห่งที่เต็มไปด้วยหนี้เสีย
แต่ที่แน่ๆ ภารกิจของบอร์ดชุดใหม่แบงก์ออมสิน ได้รับใบสั่งจากการเมืองให้รื้อการแต่งตั้งผู้บริหารที่บอร์ดชุดเก่าทำไว้ ถือเป็นงานเรียกแขก เพราะจับเมื่อไรร้อนเป็นไฟถึงโรงถึงศาล แต่หากไม่ดำเนินการ “นาย” ก็โกรธจนลมออกหูเหมือนกัน